***ट्रिपल एक्स: रिटर्न ऑफ़ ज़ेंडर केज*** (अंग्रेज़ी: xXx: Return of Xander Cage) एक अमेरिकी एक्शन फ़िल्म है, जिसका निर्देशन *डी॰जे॰ करुसो* ने और लेखन का कार्य *एफ॰ स्कॉट फ्रैज़ियर* ने किया है। इसमें विन डीज़ल, डोनी येन, दीपिका पादुकोन, क्रिस वु, रुबी रोज, टोनी जा, नीना डोबरेव, टोनी कोलेट, एरिडाना गुतिरेज़, हर्मियॉन कॉर्फील्ड और सैमुअल एल जैक्सन ने अभिनय किया है। यह ट्रिपल एक्स फ्रैचाइंजी की तीसरी फ़िल्म है जो ट्रिपल एक्स (2002) और ट्रिपल एक्स (2005) की उत्तरोत्तर फ़िल्म है।

कहानी
-----

राष्ट्रीय सुरक्षा एजेंसी, अमेरिका के एजेंट, फूटबाल खिलाड़ी नेमार को ट्रिपल एक्स (XXX) कार्यक्रम के लिए साथ काम करने के लिए जोड़ने की कोशिश करते हैं। तभी ब्राजील में सैटेलाइट गिरता है, और उसके कारण उन दोनों की मौत हो जाती है। इसके कुछ ही समय बाद चार अलग अलग लोगों की टीम बनाई जाती है, जो जियांग के नेतृत्व में काम करती है। उन्हें न्यू यॉर्क शहर में सीआईए के बहुत ही सुरक्षित दफ्तर में घुसपैठ कर "पैंडोरा बॉक्स" नाम के एक उपकरण को हासिल करना होता है, जिससे कोई भी सेटेलाइट को अपने अनुसार किसी भी जगह पर गिरा सकता है। इसी दौरान सीआईए का एजेंट जेन मार्क को जेंडर केज का पता चलता है, जो अपनी मौत का झूठा नाटक रच कर कहीं और अपनी जिंदगी जी रहा है। वो उसके पास जा कर उसे उस उपकरण को लाने के लिए मनाता है।

एक खास दल को जेंडर की मदद करने के लिए चुना जाता है। लेकिन वो अपना ही एक दल बनाने की सोचता है। वो अपने दल को चुन लेता है, जिसमें सेरेना, टेलन और हॉक होते हैं। वो एक अज्ञात द्वीप के नाइट क्लब में जियांग से मिलते हैं, वो बताता है कि वो भी ट्रिपल एक्स एजेंट है। वो बोलता है कि पैंडोरा बॉक्स को गलत हाथों में जाने से रोकने के लिए उन्हें उस बॉक्स को पड़ा था, लेकिन सेरेना कहती है कि इसे तोड़ देना ही बेहतर होगा।

इसके कुछ ही पलों के बाद उस अज्ञात द्वीप में रूसी सेना आ जाती है और सभी लोग भागने लगते हैं। जियांग किसी तरह उस उपकरण को साथ लेकर भागने लगता है और जेंडर उसका पीछा करते रहता है। काफी दूर जाने के बाद सेरेना किसी तरह उस उपकरण को लेकर तोड़ देती है और जेंडर के साथ मिल जाती है। जियांग वहाँ से भाग निकलता है और टेलन और हॉक के साथ अपना दल बना लेता है। तभी उन्हें पता चलता है कि मॉस्को के एक मैदान में एक और सैटेलाइट गिरा है। तब उन्हें एहसास होता है कि सेरेना ने उस उपकरण का प्रोटोटाइप ही तोड़ा था, और दोनों टीमों ने इसमें अपना समय ही बर्बाद किया है। वहीं जेंडर को लगता है कि इसके पीछे सीआईए के निर्देशक एंडरसन का हाथ है और असल में उसके ही पास वो बॉक्स है।

जेंडर और जियांग की टीम जल्द से जल्द एंडरसन के पास आना चाहते रहती है और उस बॉक्स के सिग्नल का पीछा करते हुए वे दोनों आपस में ही लड़ने लगते हैं और बाद में एंडरसन के आदमियों से एक दूसरे को बचाते हैं। अंत में एंडरसन मान लेता है कि उसी ने सैटेलाइट को गिराया था। एंडरसन को वुल्फ़ गोली मार देता है। जेंडर अपने इच्छा के विरुद्ध सीआईए को जियांग को गिरफ्तार करने देता है, क्योंकि जियांग ने उसे मॉस्को में हुए हमले में आरोपी बनाने की कोशिश की थी। मार्क घोषणा करता है कि अब ये ट्रिपल एक्स प्रोग्राम बंद कर दिया गया है और वो जेंडर को गोली मार देती है और बाकी सब को मारने के लिए हत्यारों को भेज देती है।

जेंडर किसी तरह बुलेटप्रूफ कपड़े के कारण बच जाता है और जियांग के साथ मिलकर डोनोवन और उसके आदमियों से लड़ाई करता है। मार्क उस बॉक्स का इस्तेमाल करते हुए एक और सैटेलाइट को एक वेयरहाउस में गिराता है, जिस जगह पर उसका सारा दल लड़ाई कर रहा होता है। जेंडर किसी तरह डोनोवन को प्लेन से बाहर करता है और वहीं मार्क को जियांग मरने के लिए ऊपर से छोड़ देता है। वे लोग गिरते सैटेलाइट को किसी भी तरह से रोक नहीं पाते और जेंडर उस सैटेलाइट को रोकने के लिए प्लेन को उस सैटेलाइट की ओर ले जाता है और कूद जाता है, जिससे सैटेलाइट ऊपर में ही तबाह हो जाता है।

जियांग उस उपकरण को जेंडर को दे देता है। वे लोग गिबंस के शोक सभा में जाते हैं, और वहाँ उन्हें गिबंस जीवित मिलता है, वो बोलता है कि उसने मौत का झूठा नाटक रचा था। वो बताता है कि अब वो अपना ट्रिपल एक्स प्रोग्राम बनाना चाहता है और ये भी बताता है कि उसमें नया सदस्य नेमार है। वो जेंडर को अपना कार्य अच्छी तरह से करने के लिए उसकी सराहना भी करता है और आगे भी उसके काम को जारी रखते हुए आने वाले मिशन के लिए तैयार रहने बोलता है।

निर्माण
-------

### विकास

जेंडर केज के किरदार की अनुपस्थिति को समझाने के लिए उसके किरदार को अगले भाग में मरा हुआ साबित कर दिया था। विन डीजल ने 2006 में बताया कि वे ट्रिपल एक्स के आने वाले भाग में वापसी करेंगे। जिसका नाम *ट्रिपल एक्स: द रिटर्न ऑफ द जेंडर केज* रखा गया था। इसमें केवल केज ही नहीं, बल्कि ट्रिपल एक्स के निर्देशक रोब कोहेन ने भी वापसी किया। डीजल ने कहा कि इसका स्टाइल और संगीत शुरू के फिल्म जैसा ही रहेगा और बहुत सारा स्टंट होगा। कोहेन के अनुसार, वे लोग सोनी से बात कर रहे हैं और उसके बाद उन्होंने कहा कि "अब हम उनके साथ इसकी कहानी लिख रहे हैं, जो "टर्मिनेटर 3: राइज़ ऑफ द मशीन्स *और "टर्मिनेटर सैल्वेशन* बनाया है। तो हम थोड़ा और तेज काम कर रहे हैं और उसे वापस ला रहे हैं, जो बहुत ही खतरनाक खेलों को खेलना पसंद करता है, जिसे जासूस बनाया जाता है।" 10 जून 2009 को कोहेन फिल्म के निर्माण कार्य से बाहर आ गए और किसी दूसरे फिल्म का निर्देशन करने लगे। 26 अगस्त 2009 को स्लैसफिल्म ने घोषणा किया कि एरिक्सन कोर अब इसका निर्देशन करेंगे और इसका निर्माण 2010 के शुरुआत से शुरू हो जाएगा।

अप्रैल 2010 में ये बात सामने आई कि तीसरे फिल्म का निर्माण सोनी के जगह पैरामाउंट पिक्चर्स करेगा। इसे 3डी में भी बनाया जाएगा। उसी दौरान रोब कोहेन निर्देशक के रूप में वापस आ गए।

### फिल्माना

पुरस्कार
--------

| पुरस्कार | समारोह की तारीख | श्रेणी | प्राप्तकर्ता और उम्मीदवार | परिणाम | सन्दर्भ |
| --- | --- | --- | --- | --- | --- |
| **टीन च्वाइस पुरस्कार** | 13 अगस्त, 2017 | चुनाव एक्शन फिल्म | डीजे करुसो, जो रोथ, विन डीजल | नामित |  |
| चुनाव एक्शन फिल्म अभिनेता | विन डीजल
(यह भी *भाग्य के उग्र*) | नामित |
| चुनाव एक्शन फिल्म अभिनेत्री | रूबी गुलाब | नामित |
| नीना डोबरेव | नामित |
| दीपिका पादुकोण | नामित |
| च्वाइस ब्रेकआउट मूवी स्टार | नामित |  |
| विकल्प मूवी जहाज | दीपिका पादुकोण और रूबी गुलाब | नामित |

सन्दर्भ
-------

1. 1 2 3 4  Kroll, Justin (January 21, 2016). "Deepika Padukone Joins Vin Diesel in 'XXX: The Return of Xander Cage'". *Variety*. मूल से 11 जून 2018 को पुरालेखित. अभिगमन तिथि October 24, 2016.
2. 1 2 3 4 5  "Film Releases". *Variety Insight*. मूल से October 26, 2016 को पुरालेखित. अभिगमन तिथि March 1, 2017.
3. 1 2 3  "xXx: The Return of Xander Cage (2017)". *Box Office Mojo*. मूल से 29 मार्च 2017 को पुरालेखित. अभिगमन तिथि April 22, 2017.
4. ↑  "Rob Cohen Speaks on XXX: The Return of Xander Cage". CelebriFi. मूल से 12 अक्तूबर 2019 को पुरालेखित. अभिगमन तिथि 23 जून 2018.
5. ↑  Fleming, Michael (September 14, 2008). "Columbia revs up another 'XXX'". *Variety*. मूल से 31 अगस्त 2010 को पुरालेखित. अभिगमन तिथि 23 जून 2018.
6. ↑  Chris Monfette. "Cohen Talks XXX3". IGN. मूल से 13 जुलाई 2011 को पुरालेखित. अभिगमन तिथि 23 जून 2018.
7. ↑  "XXX: The Return of Xander Cage Finds A New Director". /Film. मूल से 13 जनवरी 2010 को पुरालेखित. अभिगमन तिथि 23 जून 2018.
8. ↑  3D 'XXX' Moves From Sony To Paramount; Rob Cohen And Vin Diesel Back In Fold Archived 2013-10-10 at the वेबैक मशीन, *Deadline*, Mike Fleming, April 1, 2010
9. ↑  Edmundson, David. "XXX: THE RETURN OF XANDER CAGE Trailer Brings Vin Diesel Back". *Geek Legacy*. मूल से 2 अगस्त 2017 को पुरालेखित. अभिगमन तिथि July 19, 2016.
10. ↑  ScoopWhoop (June 20, 2017). "Deepika Padukone Nominated In Teen Choice Awards For Her Role In 'xXx: Return of Xander Cage'". *ScoopWhoop* (अंग्रेज़ी में). अभिगमन तिथि June 27, 2017.
11. ↑  "Selena Gomez Leads Second Wave of Teen Choice Awards 2017 Nominations". *Billboard*. मूल से 14 जुलाई 2017 को पुरालेखित. अभिगमन तिथि July 14, 2017.

बाहरी कड़ियाँ
-------------

* औपचारिक जालस्थल
* *ट्रिपल एक्स: रिटर्न ऑफ़ जेंडर केज*  इंटरनेट मूवी डेटाबेस पर
* *ट्रिपल एक्स: रिटर्न ऑफ़ जेंडर केज* रॉटेन टमेटोज़ पर
* *ट्रिपल एक्स: रिटर्न ऑफ़ जेंडर केज* मॅटाक्रिटिक पर
* *ट्रिपल एक्स: रिटर्न ऑफ़ जेंडर केज* ऑलमूवी पर